Այս պահին Երևանում 2020-07-07 23:05
312 դիտում, 2020.06.06 13:06
Աշխարհում նոր տիպի կորոնավիրուսային վարակի՝ COVID-19-ի հաստատված դեպքերի թիվն անցել է 6 միլիոն 861 հազարից: Կորոնավիրուսի հետազոտական կենտրոնների տվյալների համաձայն՝ մահացածների թիվն անցել է 398 հազարից: Ապաքինվել է ավելի քան 3 միլիոն 361 հազար մարդ:
Ընդհանուր ցուցանիշով երկրորդ տեղում հայտնված Բրազիլիայում հաստատված դեպքերի թիվը հասել է 646 հազար 006-ի, մահերինը՝ 35 հազար 047-ի: Մահերի թվով Բրազիլիան աշխարհում դարձել է երրորդ երկիրը՝ շրջանցելով Իտալիային: Վարակվածների թվով հաջորդ տեղում Ռուսաստանն է, որտեղ ընդհանուր առմամբ կորոնավիրուսով վարակվել է 458 հազար 689 մարդ: Այստեղ վերջին մեկ օրում 8 հազարից ավելի վարակվածության նոր դեպք է գրանցվել: Երկրում վարակի հետևանքով մահացել է 5 հազար 725 մարդ:
Իսպանիայում հաստատված դեպքերի թիվը 288 հազար 058 է: Մահացության ցուցանիշը կազմում է 27 հազար 134: Վարակվածների թվով հաջորդ տեղում Մեծ Բրիտանիան է՝ 283 հազար 311 ընդհանուր դեպքով: Մահացածների թիվը կազմում է 40 հազար 261: Մահացության ցուցանիշով Մեծ Բրիտանիան Եվրոպայում առաջինն է, աշխարհում՝ երկրորդը՝ ԱՄՆ-ից հետո: Վարակվածների ընդհանուր թվով Մեծ Բրիտանիային հաջորդում է Հնդկաստանը, որը շրջանցել է Իտալիային՝ հայտնվելով 6-րդ տեղում: